Държавен вестник, бр. 41, 2009 г., стр. 29

Б Р О Й  41
Д Ъ Р Ж А В Е Н   В Е С Т Н И К
С Т Р .  29
(4) Обучаемите се осигуряват с учебни посо-
бия и използване на технически средства в съ-
щата степен и при същите условия, както тези
на приемащата страна.
Член 9
(1) Обучаемите във военноучебните заведе-
ния на приемащата страна ползват годишен от-
пуск, чиято продължителност е съобразена с учеб-
ния план и правилник на учебното заведение.
(2) Обучаемите на изпращащата страна мо-
гат да ползват отпуск и на националните праз-
ници на изпращащата държава съгласно нейно-
то законодателство.
(3) Приемащата страна няма ангажименти
по отношение организирането на  отпуските на
обучаемите.
(4) По време на обучението във военноучеб-
ните заведения обучаемите могат да бъдат по-
сещавани от членове на техните семейства, като
разходите са за сметка на самите обучаеми.
Пътувания, които не са свързани с обучението,
са за сметка на обучаемите.
Член 10
(1) Приемащата страна предоставя на обу-
чаемите безплатна спешна медицинска и сто-
матологична помощ в лечебните заведения на
приемащата държава.
(2) Приемащата страна осигурява на обуча-
емите достъп до военномедицинските заведе-
ния на приемащата държава.
(3) Медицинската и стоматологичната по-
мощ, оказана на обучаемия и на членовете на
неговото семейството извън посочената в али-
нея първа, е за сметка на обучаемия.
Член 11
(1) Ако обучаем пропусне повече от 20 % от
учебните часове, обучаващата страна предпри-
ема стъпки за отзоваване на обучаемия.
(2) Обучаемите, които не изпълнят изисква-
нията на учебната програма или по здравослов-
ни причини прекъснат обучението си, а също и
тези, които се отзовават по решение на изпра-
щащата страна преди завършване на обучение-
то, се връщат за сметка на изпращащата страна.
Приемащата страна уведомява изпращаща-
та страна относно причините за отзоваване на
обучаемите.
(3) Обучаемите, които са изпълнили изиск-
ванията на учебния план, издържали са успеш-
но изпитите и са защитили дипломна работа
(курсов проект), получават съответни докумен-
ти и отличителни знаци, издадени съгласно
разпоредбите на държавата домакин.
Член 12
Учебните материали, които обучаемите по-
лучават по време на обучението от приемащата
страна, се изпращат след проверка от страна на
компетентните служби на приемащата страна.
Член 13
(1) Обучението на военнослужещи се осъ-
ществява въз основа на следните финансови
условия:
а) Изпращата страна заплаща:
—транспортните разходи на обучаемите и
техния багаж до приемащата държава и об-
ратно;
—необходимите застраховки за целия период;
—възнаграждението на обучаемите за срока
на обучението им;
—всички разходи, свързани с осигуряването
на летателната подготовка на обучаемите;
—разноските по пренасяне на тленните ос-
танки в случай на смърт на военнослужещ по
време на обучението.
б) Приемащата страна заплаща:
—всички разходи, свързани с обучението,
освен разходите, свързани с полетите на обу-
чаемите;
—разходите за битово настаняване и храна
за целия период на обучение;
—транспортни разходи за служебни пътува-
ния на територията на приемащата държава.
(2) За вреди, причинени от обучаемите, се
дължи обезщетение, чийто размер се определя
по законодателството на приемащата държава,
а споровете се решават от съдилищата на при-
емащата държава.
Член 14
На обучаемите не се разрешава да осъщест-
вяват политическа дейност на територията на
приемащата държава, както и да участват във
въоръжен конфликт на територията є по време
на своето обучение.
Член 15
Всички противоречия във връзка с тълкува-
нето и прилагането на разпоредбите на това
споразумение се разрешават посредством пре-
говори между страните.
Член 16
(1) Това споразумение влиза в сила от дата-
та на подписването му.
(2) Споразумението се сключва за срок 5
години и ще бъде  автоматично продължавано
с мълчаливо съгласие на всеки  5 години.
(3) Това споразумение може да бъде денон-
сирано от всяка една страна с изтичане на 6
месеца от датата на получаване от другата страна
на предизвестие за това.
(4) Споразумението може да бъде изменено
и допълвано по всяко време по взаимно съгла-
сие на страните, изразено в писмена форма.
Измененията влизат в сила по реда на пара-
граф 1 от този член.
Това споразумение е подписано в София на
30 април 2009 г. в два еднообразни екземпляра
на български и френски език, като и двата тек-
ста имат еднаква сила.
За Министерството на
За Министерството на
отбраната на
отбраната и
Република България:
на ветераните
Николай Цонев,
от войните на
министър на
Република Мали:
отбраната
Нати Плеа,
министър на отбраната
и на ветераните от войните
7075